**PÁLYÁZATI FELHÍVÁS**

**Balástya Községi Önkormányzat az**

**EFOP 3.9.2-16-2017-00013**

**„Humán kapacitások fejlesztése a Kisteleki Járásban”c. pályázat alapján Ösztöndíjpályázatot ír ki a 2018/2019-es és a 2019/20-as tanévre a hátrányos helyzetű vagy halmozottan hátrányos helyzetű általános-, középfokú oktatásban résztvevő vagy felsőoktatásban tanuló diákok segítésére**

**1. A pályázat célja:**

Célja az esélyteremtés érdekében a hátrányos helyzetű vagy halmozottan hátrányos helyzetű szociálisan rászoruló fiatalok általános iskolai, középiskolai oktatásban vagy felsőfokú oktatásban résztvevő diákok oktatáshoz való hozzáférésének javítására. További célunk, a korai iskolaelhagyás csökkentése, a tanulók iskolai végzettségi szintjének emelése.

**2. A pályázók köre**

Tanulmányi támogatási ösztöndíjban részesülhet az a pályázó, aki:

* magyar állampolgár
* Balástya község közigazgatási területén állandó lakóhellyel vagy tartózkodási hellyel (a továbbiakban: lakóhely) rendelkezik [Az „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]
* ösztöndíjpályázatra **hátrányos helyzetű vagy halmozottan hátrányos helyzetű** **tanulók, hallgatók** (ill. szülő vagy törvényes képviselő) nyújthatnak be pályázatot. **A gyermekek védelméről és a gyámügyi igazgatásról szóló 1997. évi XXXI. tv. alapján** - a gyermek hátrányos helyzetéről, vagy a halmozottan hátrányos helyzete fennállásáról - **a település jegyzője ad ki határozatot.**
* az ösztöndíj folyósításának időtartama alatt a pályázó beiratkozott tanulója általános iskolának vagy középiskolának illetve teljes idejű(nappali munkarend),alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

**Nem részesülhet ösztöndíjban az a pályázó, aki:**

* egyéb ösztöndíjban már részesül (pl. kap már állami-, önkormányzati-, vállalati-, iskolai ösztöndíjat)

1. **Az ösztöndíj támogatás formája és mértéke, forrása**

Az ösztöndíj támogatás 100 %-os támogatási intenzitású, a támogatás formája vissza nem térítendő támogatás. A pályázati keretösszeg 2 000 000Ft, amellyel 10 fő ösztöndíjast tudunk támogatni.

A támogatás forrását az EFOP-3.9.2-16-2017-00013 kódszámú „Humán kapacitások fejlesztése a Kisteleki Járásban” című európai uniós projekt biztosítja.

**Az ösztöndíj havi összege 10 000,- Ft, azaz tízezer forin**t. Az ösztöndíj utalása az Ösztöndíjas, illetve szülő, törvényes képviselő által megadott folyószámlaszámra, vagy postai címre történik havi rendszerességgel az adott hónap 10. napjáig.

Az ösztöndíj időtartama 2x10 hónap, a **2018/19-es tanévben szeptembertől júniusig, valamint a 2019/20-as tanévben szeptembertől júniusig.**

Az ösztöndíj folyósításának kezdete legkorábban: **2018. szeptember 10.**

Az elnyert ösztöndíjat közvetlen adó- és TB-járulék fizetési kötelezettség nem terheli.

1. **Az ösztöndíj folyósításának feltételei**

* Az ösztöndíj-folyósítás feltétele, hogy a támogatott pályázó iskolalátogatási igazolása megfelelő, ill. aktív legyen a nappali tagozatú hallgatói jogviszonya a 2018/2019-es majd a 2019/20-as tanévben is. Az ösztöndíjak jogosult kifizetése ellenőrzése céljából a 2019/20-as tanévben újból felülvizsgáljuk az Ösztöndíjas iskolalátogatási igazolását (általános iskolás és középiskolás korosztály), hallgatói jogviszony igazolását nappali tagozaton a felsőoktatásban résztvevő számára, hátrányos helyzetről vagy halmozottan hátrányos helyzetről szóló határozat másolati példányát, lakcímkártya másolatát.

A kifizetés előtt a jogosultságot, valamint a hallgatói jogviszony fennállását a Bíráló bizottság megvizsgálja. A tanulói/hallgató jogviszony megszakítása, megszűnése a támogatási időszak alatt az ösztöndíj folyósításának megszűnését vonja maga után.

A Pályázóknak a **támogatási szerződés megkötésekor** az alábbi **kötelező vállalásokat kell teljesíteni:**

1. az ösztöndíj odaítélésével párhuzamosan az anyagi segítség igénybe vétele mellett be kell kapcsolódniuk a **segítő támogatást nyújtó mentorrendszerünkbe** az **Ösztöndíjas** **diáknak/hallgatónak és szüleiknek, ill. törvényes képviselőiknek.** (Lásd még a felhívás 7. pontját!)
2. az ösztöndíjban részesített **tanulóknak/hallgatónak (és családnak) aktívan részt kell venni közösségfejlesztési, szabadidős és egyéb programjainkon** pl. családi nyár, családi napok
3. amennyiben a pályázó **középiskolai tanuló vagy egyetemi hallgató, önkéntesként részt kell vennie egyes programjaink lebonyolításában.** A tanoda programban résztvevő korosztály ösztöndíjat elnyert diákjai részt vesznek a tanoda programjain. Ebben az esetben a tanoda is a mentorrendszer részeként tevékenykedik.

**Fenti kötelező vállalások időszaka: az ösztöndíj szerződés megkötésétől kezdődően, a 2018/19-es tanévben és az azt követő nyári szünetben, valamint a 2019/20-as tanévben.**

1. **A pályázat benyújtásának módja, határideje és feltételei**

**Pályázat benyújtás módja:**

A **pályázati űrlapot** egy eredeti példányban kiskorú tanuló esetén a szülő, ill. törvényes képviselő, nagykorú pályázó esetén saját aláírásával az erre rendszeresített nyomtatványon (1. sz. melléklet), zárt borítékban – személyesen vagy postai úton (ajánlott küldeményként) – a **pályázati űrlap** és **mellékleteinek csatolásával** – az alábbi címre kell benyújtani:

**Kérjük, a borítékra írja rá:**

**Balástya Községi Önkormányzat**

**Balástya, Rákóczi utca 5.**

**6764**

**EFOP 3.9.2-16-2017-00013**

**„Humán kapacitások fejlesztése a Kisteleki Járásban” –Ösztöndíjpályázat**

Információ kérhető a 0620/952-0093-as telefonszámon hétköznap 08.00-16.00 óra között Mészáros Gábor szakmai vezetőtől, Hegedűs Zsuzsanna telüpési koordinárortól a 0630/551-5876, valamint Ágó Rita szociális koordinátortól a 0620/623-9300-as telefonszámon.

**A pályázat beérkezésének határideje:**

**2018. május 15. (kedd) 16.00 óra, postára adás utolsó napja 2018. május 11.**

**A pályázati űrlap kötelező mellékletei:**

a) Általános iskolásoknak és középiskolásoknak iskolalátogatási igazolás (tanulói jogviszony- igazolás), illetve a felsőoktatási intézmény hallgatói az intézményük által kitöltött eredeti teljes idejű, nappali munkarendű hallgatói jogviszony-igazolás a 2017/18-as tanév második félévéről.

b) A szociális rászorultság igazolására az alábbi okirat:

A diák hátrányos helyzetét vagy halmozottan hátrányos helyzetét igazoló jegyzői határozat másolati példánya

c) Lakcímkártya másolati példánya

Kiskorú vagy egyébként korlátozottan cselekvőképes, valamint cselekvőképtelen pályázó nevében a törvényes képviselője jár el.

A **pályázati űrlap csak a fent meghatározott kötelező melléklettel együtt érvényes**. Valamely melléklet hiányában a pályázat formai hibásnak minősül.

Formai hiba esetén értesítéssel jelezzük, hogy milyen hiánypótlás szükséges, melyre egy alkalommal lesz mód, s erre 5 munkanap áll rendelkezésre az értesítés kézhezvételét követően.

1. **Adatkezelés**

A pályázó (ill. képviselője) pályázata benyújtásával büntetőjogi felelősséget vállal azért, hogy a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy az Ösztöndíjrendszerből pályázata kizárható, a megítélt támogatás visszavonható.

A pályázó pályázata benyújtásával:

a) hozzájárul ahhoz, hogy a pályázati űrlapon rögzített személyes adatait a pályázatot kiíró **EFOP 3.9.2-16-2017-00013 „Humán kapacitások fejlesztése a Kisteleki Járásban” Ösztöndíjpályázat** – az ösztöndíjpályázat lebonyolítása és a támogatásra való jogosultság ellenőrzése céljából, valamint a pályázat során felmerülő egyéb kötelező adatszolgáltatáshoz kapcsolódóan is – átadja a Bíráló bizottságnak, hogy az ösztöndíj időtartama alatt azt kezelje és

b) hozzájárul ahhoz, hogy a felsőoktatási intézmény hallgatói jogviszonyáról a Bíráló bizottságnak tájékoztatást nyújtson.

1. **Mentorrendszer működése**

A mentorrendszerünkbe a projektben alkalmazott települési koordinátorok, a szociális is közreműködnek a pályázókkal történő kapcsolattartás során. A **családi nyár c.** programunkban és a **családi napok**on kötelező részvételt várunk el a támogatott ösztöndíjasoktól és szüleiktől/törvényes képviselőiktől.

A mentorok nem csak a tanulók/hallgatók ösztöndíjjal kapcsolatos adminisztrációjáért felelnek, sokkal inkább személyi segítőként vannak jelen a diákok és családjaik életében. Tartják a kapcsolatot a tanulók szüleivel, tanáraival és igyekeznek a diákok személyes- vagy tanulási problémáiban segíteni, a nehéz életszakaszokat megkönnyíteni számukra. Heti és havi szinten személyes találkozás formájában, telefonon és elektronikus formában is érintkeznek a problémák megoldása végett. A középiskolában és felsőoktatásban tanulókat bevonjuk **rendezvényeinken** és **programjainkon az önkéntes munkába,** s a segítő, támogató munkájuk révén fejlődhetnek szociális képességeik, ezáltal lehetőség teremtődhet, hogy aktív közösségi emberré váljanak.

Az ösztöndíjprogram és a mentorálás eredményeit figyelemmel kívánjuk kísérni, ezért a 2020/21-es tanévben is rendszeres utánkövetéses mentorálás történik, ami negyedéves konzultációt (személyes találkozót, megbeszélést) jelent a mentor (szociális iroda munkatársa) és az ösztöndíjas között. Ezt a támogatási szerződésben vállalnia kell az ösztöndíjasnak.

1. **Az ösztöndíj megítélésénél előnyt jelentő szempontok**

* Tanulni vágyó, új képességeket, kompetenciákat megszerezni kívánó, tehetséges, de hátrányos helyzetű, vagy halmozottan hátrányos helyzetű szociálisan rászoruló általános iskolai, középiskolai- és felsőoktatásban résztvevő diák legyen a pályázó.
* Céljának tekintse a pályázó, hogy az oktatásban megszerezhető végzettségét igyekezzen minél magasabb szintre emelni, ezáltal csökkenő tendenciát mutathat a korai iskolaelhagyás a járásban.
* A támogatást igénylő pályázatából kitűnjön, hogy aktívan részt kíván venni programjainkon és az önkéntes munkában is.

1. **Az ösztöndíj pályázat elbírálása**
2. A beérkezett pályázatok támogatásáról Bíráló bizottság dönt, melynek tagjai: Kistelek Városi Önkormányzat szociális irodájának munkatársa, az érintett gyermekek osztályfőnökei, a helyi Gyermekjóléti szolgálat munkatársa, valamint a projekt szakmai vezetője.

**A Bíráló bizottság 2018. május 31-ig meghozza döntését.**

A Bíráló bizottság a pályázókat hiánypótlásra szólíthatja fel a formai ellenőrzés és az elbírálás során, a bíráló bizottság által meghatározott határidőben, amely azonban nem lépheti túl a pályázatok elbírálási határidejét. A Bíráló bizottság hiánypótlást csak olyan dokumentumokra kérhet be, amelyeket a pályázati kiírásban feltüntetett. **A pályázónak a hiánypótlásra az értesítés kézhezvételét követő 5 munkanap áll rendelkezésre.** A pályázó a Bíráló bizottság döntése ellen fellebbezéssel nem élhet, a pályázati döntés ellen érdemben nincs helye jogorvoslatnak.

1. A megítélt ösztöndíjat a Bíráló bizottság visszavonhatja abban az esetben is, ha az ösztöndíjas elköltözik a települési önkormányzat területéről. A Bíráló bizottság ebben az esetben döntési joggal rendelkezik a támogatás visszavonásáról.

c) Az ösztöndíj odaítélésének elsődleges szempontja a családok szociokulturális háttere. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

1. **Értesítés a pályázati döntésről**

A Bíráló bizottság a meghozott döntéséről 2018. június 5-ig postai úton megküldött levélben értesíti a pályázókat.

A támogatásban részesülő pályázókkal Balástya Községi Önkormányzat, a Bíráló bizottság döntését követő 15 napon belül ösztöndíjszerződést köt.

1. **A pályázók értesítési kötelezettségei**

Az ösztöndíjban részesülő Ösztöndíjas általános iskolás vagy középiskolás korú tanuló szülője, ill. törvényes képviselője vagy a felsőoktatási intézmény hallgatója köteles az ösztöndíj szerződés időszaka alatt minden, az ösztöndíj folyósítását érintő változásról haladéktalanul (de legkésőbb 5 napon belül) írásban értesíteni a Támogatót.

Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

* tanulmányok halasztása;
* tanulmányok helyének megváltozása (az új felsőoktatási intézmény, kar, szak, megnevezésével);
* tanulmányi státusz (munkarend, képzési forma, finanszírozási forma) változása;
* személyes adatainak (név, lakóhely, elektronikus levelezési cím) változása.

**Csak az aktív tanulói/hallgatói jogviszonyban lévő Ösztöndíjas kaphat ösztöndíjat!**

Az ösztöndíjas 30 napon belül köteles a jogosulatlanul felvett ösztöndíjat az Ösztöndíjpályázat kezelő részére visszafizetni.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

1. **Lebonyolítás**

Az Ösztöndíj pályázattal kapcsolatos központi adatbázis-kezelői, koordinációs, pénzkezelési feladatokat az **EFOP 3.9.2-16-2017-00013 „Humán kapacitások fejlesztése a Kisteleki Járásban”- ösztöndíjpályázatát Balástya Községi Önkormányzat látja el.**

Az Ösztöndíjpályázatot kezelő elérhetősége:

Balástya Községi Önkormányzat

**Balástya, Rákóczi utca 5.**

**6764**

EFOP 3.9.2-16-2017-00013 „Humán kapacitások fejlesztése a Kisteleki Járásban” - Ösztöndíjpályázat

E-mail: efophuman@gmail.com

Tel.: 0620/952-0093

Sikeres pályázást kívánunk!

Mellékletek:

- Pályázati űrlap (1.sz.melléklet)